DA Den Europæiske Unions Tidende L 184/1

RÅDETS FORORDNING (EF) Nr. 824/2007

af 10. juli 2007

om åbning og forvaltning af autonome fællesskabstoldkontingenter for visse fiskerivarer for perioden 2007-2009

(EØS-relevant tekst)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen, og

ud fra følgende betragtninger:

(1) Fællesskabets forsyning med visse fiskerivarer er i øjeblikket afhængig af import fra tredjelande. Det er i Fællesskabets interesse helt eller delvis at suspendere toldsatserne for disse varer inden for fællesskabstoldkontingenter af passende størrelse. For ikke at skade mulighederne for at udvikle produktionen af disse varer i Fællesskabet, samtidig med at forarbejdningsindustrien sikres tilstrækkelige forsyninger, bør der åbnes toldkontingenter med variable satser afhængigt af de forskellige varers følsomhed på fællesskabsmarkedet.

(2) Der bør navnlig skabes sikkerhed for, at alle Fællesskabets importører har lige og vedvarende adgang til disse kontingenter, og for at de for disse kontingenter fastsatte satser ved enhver indførsel af de pågældende varer kan anvendes uafbrudt i samtlige medlemsstater, indtil kontingenterne er opbrugt.

(3) For at sikre en effektiv fællesskabsforvaltning af kontingenterne bør medlemsstaterne kunne trække de mængder på kontingentmængderne, der svarer til deres faktiske indførsler. Da denne forvaltningsmetode kræver et snævert samarbejde mellem medlemsstaterne og Kommissionen, bør sidstnævnte især kunne følge udnyttelsesgraden af de samlede kontingenter og holde medlemsstaterne underrettet herom.

(4) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (1) fastsætter en ordning for forvaltning af toldkontingenter ifølge en kronologisk rækkefølge efter datoen for antagelsen af angivelserne til overgang til fri omsætning. De toldkontingenter, der er åbnet ved nærværende forordning, bør forvaltes af Kommissionen og medlemsstaterne i overensstemmelse med nævnte ordning.

(5) Da Rådets forordning (EF) nr. 379/2004 af 24. februar 2004 om åbning og forvaltning af autonome fællesskabstoldkontingenter for visse fiskerivarer (2) udløb den 31. december 2006, har der ikke været nogen autonome toldkontingenter til rådighed for perioden mellem den 1. januar 2007 og nærværende forordnings ikrafttrædelsesdato. Idet alle de ved nærværende forordning åbnede kontingenter er omfattet af betingelser vedrørende særligt anvendelsesformål for at kunne nyde godt af toldlempelsen, kan denne forordning endvidere ikke gennemføres med tilbagevirkende kraft. For at sikre en vis kontinuitet i forhold til den foregående kontingentordning bør der derfor fastsættes en ordning, som afløser den, og som gør det muligt at tillade nedsættelse af importtolden på fiskerivarer, der er overgået til fri omsætning mellem den 1. januar 2007 og nærværende forordnings ikrafttrædelsesdato. Denne nye ordning bør tage hensyn til betingelserne vedrørende særligt anvendelsesformål og de mængder, der er til rådighed under de enkelte kontingenter.

(6) På grund af sagens hastende karakter bør der indrømmes en undtagelse fra den seksugersfrist, der er nævnt i del I, punkt 3, i den protokol om de nationale parlamenters rolle i Den Europæiske Union, der er knyttet som bilag til traktaten om Den Europæiske Union og traktaterne om oprettelse af De Europæiske Fællesskaber —

UDSTEDT FØLGENDE FORORDNING:

Artikel 1

1. Toldsatserne ved indførsel af de varer, som er anført i bilaget, suspenderes til det niveau i de perioder og inden for de toldkontingenter, som er fastsat for de enkelte varer.

2. Indførslen af varerne i bilaget er kun omfattet af de i stk. 1 nævnte kontingenter, hvis den anmeldte toldværdi mindst er lig med den referencepris, der er fastsat eller skal fastsættes i henhold til artikel 29 i Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter (3).

Artikel 2

Kommissionen forvalter de i artikel 1 omhandlede toldkontingenter i overensstemmelse med artikel 308a, 308b og 308c i forordning (EØF) nr. 2454/93.

Artikel 3

Kommissionen og medlemsstaterne arbejder nært sammen for at sikre, at denne forordnings bestemmelser overholdes.

Artikel 4

1. Toldsatserne for fiskerivarer, der er overgået til fri omsætning mellem den 1. januar 2007 og den 17. juli 2007, og som falder inden for rammerne af vareområdet for et af de i bilaget anførte kontingenter, kan nedsættes efter anmodning fra klarereren i overensstemmelse med de anførte satser.

2. Anmodningen indgives senest den 14. august 2007 til det toldsted, der varetager den pågældende vares overgang til fri omsætning, med angivelse af det pågældende kontingent. Anmodningen skal vedlægges relevante dokumenter, som godtgør, at den indførte vare falder inden for rammerne af kontingentet, og at den er blevet eller vil blive anvendt i overensstemmelse med de betingelser vedrørende særligt anvendelsesformål, der er angivet i bilaget for det pågældende toldkontingent.

3. Denne artikel anvendes kun, hvis den resterende mængde i det relevante toldkontingent giver mulighed herfor på dagen for antagelsen af den behørigt indgivne anmodning. Artikel 308a, 308b og 308c i forordning (EF) nr. 2454/93 finder tilsvarende anvendelse.

Artikel 5

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 10. juli 2007. På Rådets vegne F. TEIXEIRA DOS SANTOS Formand

(1) EFT L 253 af 11.10.1993, s. 1. Senest ændret ved forordning (EF) nr. 214/2007 (EUT L 62 af 1.3.2007, s. 6).

(2) EUT L 64 af 2.3.2004, s. 7. Ændret ved forordning (EF) nr. 1723/2006 (EUT L 324 af 23.11.2006, s. 1).

(3) EFT L 17 af 21.1.2000, s. 22. Senest ændret ved forordning (EF) nr. 1759/2006 (EUT L 335 af 1.12.2006, s. 3).

BILAG Løbenummer KN-kode Taric-underposition Varebeskrivelse Årlig kontingentmængde (tons) Kontingenttoldsats Kontingentperiode 09.2759 ex 0302 50 10 20 Torsk (Gadus morhua, Gadus ogac, Gadus macrocephalus), undtagen lever, rogn og mælke deraf, fersk, kølet eller frosset, bestemt til forarbejdning (1) (2) 80 000 0 % 1.1.2007-31.12.2009 ex 0302 50 90 10 ex 0303 52 10 10 ex 0303 52 30 10 ex 0303 52 90 10 09.2765 ex 0305 62 00 20 25 29 Torsk (Gadus morhua, Gadus ogac, Gadus macrocephalus) og fisk af arten Boreogadus saida, saltet eller i saltlage, men ikke tørret eller røget, bestemt til forarbejdning (1) (2) 10 000 0 % 1.1.2007-31.12.2009 ex 0305 69 10 10 09.2761 ex 0304 29 91 10 Newzealandsk langhale (Macruronus-arter), filet og andet fiskekød, frosset, bestemt til forarbejdning (1) (2) 20 000 0 % 1.1.2007-31.12.2009 ex 0304 29 99 41 81 ex 0304 99 99 60 81 09.2760 ex 0303 78 11 10 Kulmule (Merluccius-arter, undtagen Merluccius merluccius, Urophycis-arter) og rosa kingklip (Genypterus blacodes), frosset, bestemt til forarbejdning (1) (2) 15 000 0 % 1.1.2007-31.12.2009 ex 0303 78 12 10 ex 0303 78 13 10 ex 0303 78 19 11 81 ex 0303 78 90 10 ex 0303 79 93 10 09.2766 ex 0304 29 99 71 Sydlig sortmund (Micromesistius australis), filet og andet fiskekød, frosset, bestemt til forarbejdning (1) (2) 2 000 0 % 1.1.2007-31.12.2009 ex 0304 99 99 91 09.2770 ex 0305 63 00 10 Ansjos (Engraulis anchoita), saltet eller i saltlage, men ikke tørret eller røget, bestemt til forarbejdning (1) (2) 10 000 0 % 1.1.2007-31.12.2009 09.2788 ex 0302 40 00 10 Sild (Clupea harengus, Clupea pallasii), af vægt pr. stk. over 100 g, eller sildelapper af vægt pr. stk. over 80 g, undtagen lever, rogn og mælke deraf, bestemt til forarbejdning (1) (2) 20 000 0 % 1.10.2007-31.12.2007 ex 0303 51 00 10 1.10.2008-31.12.2008 ex 0304 19 97 10 1.10.2009-31.12.2009 ex 0304 99 23 10 09.2792 ex 1604 12 99 10 Sild, tilberedt med krydderier og/eller eddike, i saltlage, i tønder af drænet nettovægt 70 kg og derover, bestemt til forarbejdning (1) (2) 10 000 6 % 1.1.2007-31.12.2009 09.2790 ex 1604 14 16 20 Filet (såkaldte »loins«) af tunfisk og bugstribet bonit, bestemt til forarbejdning (1) (2) 8 000 6 % 1.1.2007-31.12.2007 30 9 000 6 % 1.1.2008-31.12.2008 95 10 000 6 % 1.1.2009-31.12.2009 09.2762 ex 0306 11 10 10 Languster (Palinurus-arter, Panulirus-arter, Jasus-arter), frosset, bestemt til forarbejdning (1) (2) (3) 1 500 6 % 1.1.2007-31.12.2009 ex 0306 11 90 10 09.2794 ex 1605 20 10 50 Rejer af arten Pandalus borealis, kogte og pillede, bestemt til forarbejdning (1) (2) (4) 20 000 6 % 1.1.2007-31.12.2009 ex 1605 20 99 45 09.2785 ex 0307 49 59 10 Rør af tiarmet blæksprutte af Ommastrephes-arter (undtagen Ommastrephes sagittatus), Nototodarus-arter, Sepioteuthis-arter og Illex-arter, frosne, med skin og arme, bestemt til forarbejdning (1) (2) 45 000 0 % 1.1.2007-31.12.2009 ex 0307 99 11 10 09.2786 ex 0307 49 59 20 Tiarmet blæksprutte af Ommastrephes-arter (undtagen Ommastrephes sagittatus), Nototodarus-arter, Sepioteuthis-arter og Illex-arter, frosne, hele eller fangarme og arme, bestemt til forarbejdning (1) (2) 1 500 0 % 1.1.2007-31.12.2009 ex 0307 99 11 20 09.2772 ex 0304 99 10 10 Surimi, frosset, bestemt til forarbejdning (1) (2) 55 000 0 % 1.1.2007-31.12.2009 09.2774 ex 0304 29 58 10 Kulmule (Merluccius productus), filet, frosset, bestemt til forarbejdning (1) (2) 15 000 4 % 1.1.2007-31.12.2009 09.2776 ex 0304 29 21 10 Torsk (Gadus morhua, Gadus macrocephalus), filet og andet fiskekød, frosset, bestemt til forarbejdning (1) (2) 20 000 0 % 1.1.2007-31.12.2009 ex 0304 29 29 20 ex 0304 99 31 10 ex 0304 99 33 10 09.2778 ex 0304 29 99 65 Tunge (Limanda aspera, Lepidopsetta bilineata, Pleuronectes quadrituberculatus), filet og andet fiskekød, frosset, bestemt til forarbejdning (1) (2) 5 000 0 % 1.1.2007-31.12.2009 ex 0304 99 99 65 (1) Henførsel under denne position sker på de vilkår, der er fastlagt i de relevante fællesskabsbestemmelser (se artikel 291 til 300 i forordning (EØF) nr. 2454/93. (2) Adgangen til dette toldkontingent er betinget af, at varerne skal undergå alle former for behandling, dog ikke såfremt de er bestemt til udelukkende at undergå en eller flere af følgende behandlinger: — rensning, udtagning af indvolde, afskæring af hoved og hale — opskæring, med undtagelse af opskæring i skiver, filetering, produktion af sildelapper, opskæring af frosne blokke eller opdeling af frosne interleaved-pakkede fileter — stikprøveudtagning, sortering — mærkning — emballering — køling — frysning — dybfrysning — optøning, adskillelse. Adgang til dette toldkontingent tillades ikke for produkter, som skal undergå anden form for behandling, der giver adgang til kontingentet, såfremt denne foretages på detailsalgs- eller restaurationsniveau. Nedsættelsen finder udelukkende anvendelse for fisk, der er bestemt til konsum. (3) Varer henhørende under KN-kode 0306111010 og 0306119010 kan imidlertid komme under kontingentet, hvis de undergår en af eller begge følgende behandlinger: — halvering af den frosne languster — den frosne languster undergår en varmebehandling, for at det indre affald kan fjernes. (4) Varer under KN-kode 1605201050 og 1605209945 kan imidlertid komme under kontingentet, hvis de undergår følgende behandling: — rejerne forarbejdes i emballagegasser som defineret i Europa-Parlamentets og Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer (EFT L 61 af 18.3.1995, s. 1. Senest ændret ved direktiv 2006/52/EF (EUT L 204 af 26.7.2006, s. 10)).